מרגליות

מַרְגָּלִיּוֹת הוא מושב בישראל הסמוך לגבול בין ישראל ללבנון, 1.5 ק"מ מערבית לקריית שמונה. הוא נמצא ברכס רמים שבהרי נפתלי וממוקם סמוך להר שנאן, פסגת הרכס.

היסטוריה 
המושב הוקם בשנת 1951 על ידי עולים מעיראק, על אדמות הכפר הערבי הונין שנחרב במהלך מלחמת העצמאות.

המושב שייך למועצה אזורית מבואות החרמון, וקרוי על שמו של חיים מרגליות קלווריסקי שניהל את יק"א באזור הגליל בתחילת המאה ה-20, ואף עזר בהקמת מספר יישובים באזור. אחד מתושביו המפורסמים של המושב היה חבר הכנסת יוסי שריד, שעבר להתגורר ביישוב בשנת 2000, לאות הזדהות עם תושביו.

ביישוב נמצאת גם טיילת ע"ש יונתן נתניהו, המשקיפה על הנוף באזור. במרחק קצר ממנו ניצבת מצודת הונין, המכונה גם "מבצר מרגליות".

כלכלת היישוב מתבססת על ענפי חקלאות שונים ובראשם ענף הביצים. ביוני 2018 זכו 4 לולים מהמושב, בבעלות שני אחים, במכרז לאספקת 144,000 ביצים ביום לצה"ל.

לקריאה נוספת
 מדריך הגליל- מאת זאב וילנאי, הוצאת אריאל, 1954, עמוד 367

קישורים חיצוניים

מרגליות - אתר ההתיישבות בגליל
מרגליות - אתר ההתיישבות הכפרית

הערות שוליים

גבול ישראל–לבנון
הגליל העליון: יישובים
הרי נפתלי
יישובים שהוקמו ב-1951
ישראל: יישובים הקרויים על שם אישים
מושבי תנועת המושבים
מושבים